**МОДЕЛ УГОВОРА**

**Горива - Евро дизел и евро премијум БМБ-95 – преузимање путем кредитних картица**

Уговорне стране:

**Специјална болница за рехабилитацију “Рибарска Бања”**, Рибарска Бања бб, 37205 Рибарска Бања, коју заступа в.д. директора др Душан Шокорац (у даљем тексту: **Купац**), порески идентификациони број: 100319756; матични број: 07144091; текући рачун број 840-85667-80 Управа за трезор, и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, из \_\_\_\_\_\_\_\_\_\_\_\_ улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_, кога заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Продавац**), порески идентификациони број \_\_\_\_\_\_\_\_\_\_\_\_\_\_\_\_; матични број \_\_\_\_\_\_\_\_\_\_\_\_\_; текући рачун број \_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_ банке.

Подизвођач:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 1.**

Уговорне стране констатују:

* Да је Купац на основу одредаба Закона о јавним набавкама („Сл. гласник РС“, бр. 91/2019), спровео јавну набавку у отвореном поступку чији је предмет **набавка Горива - Евро дизел и евро премијум БМБ-95 – преузимање путем кредитних картица.**

- да понуда Продавца у потпуности одговара техничким спецификацијама из конкурсне документације, које се налазе у прилогу уговора и саставни су део овог уговора.

- да је Купац у складу са чл. 146. Закона o јавним набавкама, на основу понуде Продавца и одлуке о додели уговора бр. \_\_\_\_\_\_\_\_ од \_\_\_\_\_\_\_\_\_ године изабрао Продавца за испоруку добара –  **Евро дизел и евро премијум БМБ-95 – преузимање путем кредитних картица.**

**Члан 2.**

**2.1.** Предмет овог уговора је куповина нафтних деривата - Евро дизел и евро премијум БМБ-95путем кредитних картица за гориво, на бензинским станицама-малопродајним објектима Продавца, а за потребе Купца.

**2.2.** Списак бензинских станица Продавца на којима Купац преузима нафтне деривате у своја возила коришћењем Картице, представља саставни део овог Уговора.

**2.3.** Купац се обавезује да Продавцу достави потписан и печатом оверен списак својих моторних возила са регистарским бројевима – називом корисника и врстом нафтних деривата које ће куповати на бензинским станицама Продавца, који представља саставни део овог Уговора.

**2.4.** Купац се обавезује да за свако своје возило од Продавца купује искључиво гориво наведено у спецификацији из претходног става.

**Члан 3.**

**3.1.** Цене нафтних деривата утврђују се одлукама Продавца у складу са законом и подзаконским актима.

**3.2.** Цене нафтних деривата су цене важеће на дан преузимања робе на бензинским станицама Продавца.

**3.3.** Цене се мењају одлукама Продавца у складу са кретањем цена на тржишту нафтних деривата у Републици Србији.

**Члан 4.**

**4.1.** Продавац се обавезује да, Купцу обезбеди сву потребну документацију, која се односи на евиденцију и извештавање о преузетом гориву, уз достављање рачуна или на посебан захтев Купца.

**4.2.** Продавац мора да има могућност електронске евиденције издавања и наплате горива за свако возило коме издаје гориво. У ову евиденцију, Продавац мора да има могућност уноса податка о регистарском броју возила, датуму, времену и стању километраже возила коме издаје гориво.

**4.3**. За свако возило обавезна је кредитна картица.

**Члан 5.**

**5.1.** Картица је средство евидентирања купопродајних трансакција нафтних деривата које врши Купац.

**5.2.** Картице се издају Купцу након потписивања Уговора сагласно Захтеву и Спецификацији возила за издавање Картице, који чине саставни део овог Уговора.

**Члан 6.**

**6.1.** Купцу се утврђује дневни и/или месечни лимит по свакој Картици, на основу достављених података од стране Купца.

**6.2.** Уговорне стране су дужне да изврше примопредају Картица, о чему се саставља Записник који потписују овлашћени представници обе уговорне стране.

**Члан 7.**

**7.1.** Купац се обавезује да Картице чува са дужном пажњом да не би дошло до злоупотребе или губитка.

**7.2.** Купац се обавезује да у случају губитка, крађе или уништења Картице, о томе без одлагања обавести Продавца у писаној форми.

**7.3.** Продавац се обавезује да по пријему обавештења о губитку, крађи или уништењу картице, исту утврди неважећом одмах а најкасније у року од 24 часа.

**7.4.** У случају раскида-непродужавања уговора, Купац је дужан да картице врати продавцу.

**Члан 8.**

**8.1.** Уколико се Купац не придржава одредаба овог Уговора, Продавац задржава право блокирања и одузимања свих издатих Картица.

**Члан 9.**

**9.1.** Купац плаћа испоручене количине по ценама на дан преузимања на бензинској станици, на основу рачуна уплатом на текући рачун Продавца број \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_ банке, у рокуод \_\_\_\_\_\_\_ дана (од 15 до 45 дана) од дана издавања фактуре.

**9.2.** Фактурисање се врши једном или два пута месечно. Приликом испостављања фактуре, Продавац ће се позвати на број уговора и навести ПИБ Продавца и ПИБ Купца.

**9.3.** Обавезе које доспевају у наредној буџетској години биће реализоване највише до износа средстава која ће им за ту намену бити одобрена у тој буџетској години.

**Члан 10.**

**10.1.** Купац може преузимати нафтне деривате на свим бензинским станицама Продавца путем Картице.

**10.2.** Уговор се закључује на износ опредељених средстава за ову набавку. Уговорена вредност без ПДВ-а износи: \_\_\_\_\_\_\_\_\_\_\_\_\_\_ динара, а вредност са ПДВ-ом износи: \_\_\_\_\_\_\_\_\_\_\_\_\_\_ динара. **(Попуњава Наручилац - Наручилац уписује износ процењене вредности).**

**10.3.** Уколико се износ средстава предвиђен тачком 10.2. овог уговора утроши пре истека рока од 12 месеци, уговор престаје да важи због испуњења.

**10.4.** Купац, у складу са одредбама чл. 156-161. Закона о јавним набавкама, може да измени закључени уговор.

**10.5.** Купац задржава право да од Продавца преузме потребне количине, а највише до количина прецизираних уговором.

**10.6.** Уговорне стране су сагласне да Купац може преузети од Продавца и мању количину добара од уговорених без икаквих последица по Купца, односно без обавезе накнаде штете Продавцу.

**Члан 11.**

**11.1.** Квалитет испорученог горива мора одговарати стандардима квалитета који су дефинисани прописима за област производње и дистрибуције нафтних деривата у Републици Србији.

**11.2.** Купац има прво да приликом сваке појединачне испоруке горива на бензинској станици Продавца изврши квалитативну и квантитативну контролу испорученог горива.

**11.3.** У случају постојања квантитативних недостатака Купац може одмах уложити приговор, а Продавац се обавезује да одмах комисијски утврди чињенице, о чему ће се сачинити записник који потписују присутни представници обе уговорне стране. Квантитативне недостатке констатоване записником Продавац је дужан да без одлагања отклони о свом трошку.

**11.4.** У случају постојања квалитативних недостатака који су уочени непосредним опажањем приликом испоруке, Купац може одмах уложити приговор, а Продавац се обавезује да одмах упути стручно лице ради узорковања и анализе. Уколико Купац не омогући стручном лицу Продавца да изврши узорковање, губи право на истицање приговора.

**11.5.** У случају постојања скривених мана, Купац може уложити приговор Продавцу одмах након сазнања, а најкасније у року од 3 (три) дана од дана сазнања.

**11.6.** Апсолутни рок у коме Купац може истицати приговор на квалитет износи 10 (десет) дана од дана појединачне испоруке.

**11.7.** Уколико Продавац не прихвати постојање недостатака у квалитету испорученог деривата, за утврђивање квалитета уговорне стране споразумно ће ангажовати друго правно лице. Уколико се котролом квалитета установи да је испоручено гориво одговарајућег квалитета, Купац сноси трошкове контролног утврђивања квалитета. Уколико се контролом квалитета установи да испоручени нафтни дериват није одговарајућег квалитета, Продавац сноси трошкове контролног утврђивања квалитета и дужан је да надоканади све евентуалне штете узроковане на службеним возилима Купца које су настале као последица неадекватног квалитета.

**Члан 12.**

**12.1.** Продавац се обавезује да ће у периоду важења овог уговора, на својим бензинским станицама - малопродајним објектима, Купцу сукцесивно испоручивати гориво у складу са овим уговором, а под условом из прихваћене понуде Продавца.

**Члан 13.**

**13.1.** Купац прихвата да испуњење обавезе Продавца из овог уговора може бити онемогућено наступањем:

више силе, или

услед забране, или ограничења испоруке робе актом државних органа, или

због недостатка сирове нафте.

**13.2.** У случају наступања једне или више наведених околности из става 1. овог члана, Продавац не сноси одговорност за неиспоручене количине.

**13.3.** Продавац је дужан да благовремено обавести, на један од уобичајених начина, писано Купца о настајању једне или више околности из става 1. овог члана и наведе врсту, почетак и вероватан, односно очекиван крај дејства те околности.

**Члан 14.**

**14.1.** Уговорне стране могу отказати Уговор у писаној форми, при чему је отказни рок 30 дана од дана обавештења друге уговорне стране.

**14.2.** Купац задржава право да једнострано раскине Уговор пре истека рока за који је закључен уколико дође до статусних промена Купца.

**Члан 15.**

**ОБАВЕЗЕ ПОДИЗВОЂАЧА:** (уколико **Продавац** наступа са подизвођачем)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 16.**

**ОБАВЕЗЕ УЧЕСНИКА У ЗАЈЕДНИЧКОЈ ПОНУДИ:** (само они **Продавци** који подносе заједничку понуду)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 17.**

Продавац је дужан да на дан закључења уговора достави Купцу **финансијско средство обезбеђења за добро извршење уговореног посла** и то:

* једну бланко потписану и оверену сопствену меницу са клаузулом „без протеста, без трошкова“, регистровану у регистру меница који се води код НБС, као **финансијско средство обезбеђења за добро извршење уговореног посла;**
* менично овлашћење потписано и оверено од стране власника, односно овлашћеног лица, да се меница у износу од 10% од укупне уговорене вредности без ПДВ-а, може поднети банци на наплату у случају да продавац не изврши своје уговорне обавезе.
* оверену фотокопију картона депонованих потписа на којој се јасно види: број текућег рачуна који је продавац доставио као рачун своје фирме, потписи власника односно овлашћеног лица идентичан са потписом на меници и меничном овлашћењу, печат продавца идентичан са печатом на меници и меничном овлашћењу и печат банке код које се води рачун продавца са датумом овере,
* захтев за регистрацију менице.

Меница мора да важи 20 дана дуже од рока за извршење уговора.

Предата меница не може да садржи додатне услове за исплату, краће рокове од оних које одреди Купац, мањи износ од оног који одреди Купац или промењену месну надлежност за решавање спорова.

Меница се не може вратити Продавцу пре истека рока трајања осим ако је Продавац у целини испунио своју обезбеђену обавезу.

Потписи и печати на меници, меничном овлашћењу и картону депонованих потписа морају бити идентични.

Након измирења обавеза по предметном уговору, Купац се обавезује, да на захтев Продавца, врати иструмент финансијског обезбеђења уговора.

Купац ће приложену финансијску гаранцију за добро извршење посла искористити у сврху накнаде штете у следећим случајевима:

а. у случају неизвршења уговорeних обавеза у роковима и на начин који су предвиђени уговором о јавној набавци,

б. у случају неоснованог једностраног раскида уговора о јавној набавци од стране Продавца,

ц. у другим случајевима неиспуњења уговорeних обавеза који могу да доведу до угрожавања рада Купца као и да нанесу штету Купцу.

**Члан 18.**

**18.1.** Овај уговор ступа на снагу од дана обостраног потписивања уговорних страна и важи до утрошка опредељених средстава, али не дуже од годину дана.

**18.2.** Све измене и допуне овог уговора су пуноважне искључиво ако су састављене у форми Анекса Уговора и ако су анексе Уговора потписале обе уговорне стране.

**18.3.** Измене и допуне елемената овог Уговора могуће су по свим основама које предвиђају Закон о облигационим односима и посебни прописи који регулишу предметну материју и то само уз пристанак обе Уговорне стране који је дат у писаном облику.

**Члан 19.**

**19.1.** На односе уговорних страна настале поводом спровођења одредаба овог уговора, а који нису регулисани овим уговором, примењиваће се одредбе Закона о облигационим односима.

**Члан 20.**

**20.1.** Све евентуалне спорове који настану из, или поводом, овог уговора уговорне стране ће покушати да реше споразумно.

**20.2.** Уколико спорови између Купца и Продавца не буду решени споразумно, уговара се надлежност Привредног суда у Краљеву.

**Члан 21.**

**21.1**. Овај Уговор је сачињен у 4 (четири) истоветна примерка, од којих по 2 (два) примерка задржава свака уговорна страна.

**21.2.** Уговорне стране сагласно изјављују да су уговор прочитале, разумеле и да уговорне одредбе представљају израз њихове стварне воље.

**ПРОДАВАЦ КУПАЦ**

**Специјална болница за рехабилитацију**

**“Рибарска Бања”**

**др Душан Шокорац**

**НАПОМЕНА: Понуђач мора да попуни образац модел уговора.**

**Модел уговора представља садржину уговора који ће бити закључен са изабраним понуђачем.**